***Man on the Rocks*** er det 24. studioalbumet (26. om man tar med et film-album og et klassisk-album) fra den britiske multiinstrumentalisten Mike Oldfield, utgitt 3. mars 2014 på Virgin EMI. Albumet er Oldfields andre hele album med utelukkende korte sanger og uten lange spor eller instrumentale stykker, det første er *Earth Moving* fra 1989.

Innspilling
-----------

*Man on the Rocks* ble produsert av Stephen Lipson sammen med Oldfield. I motsetning til de andre albumene til Oldfield, hvor han spiller de aller fleste instrumentene selv, har han på dette albumet med seg bassisten Leland Sklar, trommeslageren John Robinson, keyboardisten Matt Rollings, gitaristen Michael Thompson og vokalisten Luke Spiller. Oldfield spiller på gitarer. Låtene ble spilt inn i juni 2013 i Studio D i Village Studios i Los Angeles med produsent Steve Lipson. Oldfield deltok i disse øktene via Skype. Oldfield spilte inn en del av albumet i sitt hjemmestudio på Bahamas. Oldfields elektriske gitar på albumet er først og fremst en Fender Telecaster kombinert med programtillegget Avid Eleven.

Albumet markerer Oldfield tilbakekomst til plateselskapet Virgin, han forlot Virgin Records på 1990-tallet. Dette skjedde på grunn av fusjonen av Mercury Records UK og Virgin Records etter at Universal Musics kjøpte opp EMI.

Luke Spiller er sanger i bandet The Struts, som også har kontrakt med Virgin EMI.

Tekstenes innhold
-----------------

Albumet tar for seg emner fra Oldfields egne erfaringer og opplevelser med blant annet mental helse til et spor inspirert av sommer-OL 2012. Låten «Irene» er inspirert av orkanen Irene som traff Bahamas i 2011. Siste spor er en cover av William McDowells gospellåt «I Give Myself Away». Arbeidstittelen på albumet var *Rock*.

Oldfield gjenbruker tittelen «Moonshine», som også er tittelen på et spor fra *Tubular Bells II* fra 1992. Låten er en bearbeidet versjon av hans instrumental «The Song of the Boat Men» fra 1994, som ble utgitt som B-side på singelen *«Hibernaculum»*.

Sangen «Nuclear» handler om Oldfields bestefars erfaringer under første verdenskrig. Under et intervju med *The Daily Telegraph* forteller han bakgrunnen for sangen. «Jeg kjente ham aldri», sa han, «så jeg hyret et firma for å finne ut mer om ham. Det viste seg at han var en kjekk kar før krigen, men kom hjem som en helt annen mann. Moren min var en av ti eller elleve barn, og alle barna som var født etter krigen hadde problemer som hun hadde».

*Man on the Rocks* ble gitt ut 3. mars 2014, en drøy måned etter den planlagte utgivelsesdatoen 27. januar. Albumet er tilgjengelig på enkelt CD, dobbel-CD, dobbel vinyl, farget dobbel vinyl, digital nedlasting og en samleboks. Den dobbelte CD Deluxe Edition inneholder albumet og en instrumental utgave av albumet. I Storbritannia er samleboksen eksklusivt tilgjengelig via nettstedet mikeoldfieldofficial.com - dette inkluderer innholdet fra Deluxe Edition samt Oldfields demoer av sangene og fire alternative mikser av sanger. Samleboksen inkluderer også et 16-siders hefte i CD-størrelse, fire kunstkort og et ektehetsbevis.

Singler og promotering
----------------------

Den første offentlige spillingen fra albumet var et utdrag av «Sailing» som ble spilt på Stuart Maconies radioprogram på BBC Radio 6 Music i november 2013. Den første gangen hele «Sailing» ble spillet var på BBC Radio 2 14. januar 2014.

*«Sailing»* var ukens singel på BBC Radio 2 den første uken i februar. Musikkvideoen til «Sailing» ble tilgjengelig på YouTube 8. februar. Videoen viser Oldfield og Luke Spiller på Bahamas på en strand, i en båt og i Oldfields hjemmestudio. Sangen ble tilgjengelig på nettforhandlere som iTunes fra 19. februar.

En bak-kulissene-film med en akustiske versjoner av spor fra albumet, inkludert «Man on the Rocks» og «Chariots», ble gitt ut online i forkant av albumet. Den andre singelen var *«Moonshine»*, en video ble utgitt på iTunes 14. april.

*«Nuclear»* var inkludert i traileren til Electronic Entertainment Expo 2014 og som lydspor til stealth-actionspillet Metal Gear Solid V: The Phantom Pain.

Hitlister
---------

|  |  |
| --- | --- |
| **Liste (2014)** | **Topp-plass** |
| Østerrike (Ö3 Austria) | 10 |
| Belgia (Ultratop Flanders) | 50 |
| Belgia (Ultratop Wallonia) | 25 |
| Tsjekkia (ČNS IFPI) | 2 |
| Danmark (Hitlisten) | 15 |
| Frankrike (SNEP) | 75 |
| Tyskland (Offizielle Top 100) | 3 |
| Ungarn (MAHASZ) | 33 |
| Nederland (Album Top 100) | 16 |
| Polen (ZPAV) | 7 |
| Spania (PROMUSICAE) | 5 |
| Sverige (Sverigetopplistan) | 48 |
| Sveits (Schweizer Hitparade) | 9 |
| Storbritannia (OCC) | 12 |

Sporliste
---------

|  |  |
| --- | --- |
| Disk 1
Alle spor er skrevet av Mike Oldfield, unntatt der det er angitt.
1. «Sailing» - 4:46
2. «Moonshine» - 5:49
3. «Man on the Rocks» - 6:10
4. «Castaway» - 6:34
5. «Minutes» - 4:51
6. «Dreaming in the Wind» - 5:28
7. «Nuclear» - 5:03
8. «Chariots» - 4:38
9. «Following the Angels» - 7:04
10. «Irene» - 3:59
11. «I Give Myself Away» (William McDowell) - 5:10

Disk 2 - Deluxe Edition
1. «Sailing» (Instrumental) - 4:44
2. «Moonshine» (Instrumental) - 5:47
3. «Man on the Rocks» (Instrumental) - 6:09
4. «Castaway» (Instrumental) - 6:36
5. «Minutes» (Instrumental) - 4:50
6. «Dreaming in the Wind» (Instrumental) - 5:31
7. «Nuclear» (Instrumental) - 5:02
8. «Chariots» (Instrumental) - 4:24
9. «Following the Angels» (Instrumental) - 7:04
10. «Irene» (Instrumental) - 3:57
11. «I Give Myself Away» (Instrumental) (William McDowell) - 5:06
 | Disk 3 - Bonus Disk (kun med på Super Deluxe Edition)
1. «Sailing» (Demo) - 4:14
2. «Moonshine» (Demo) - 5:25
3. «Man on the Rocks» (Demo) - 5:41
4. «Castaway» (Demo) - 6:25
5. «Minutes» (Demo) - 4:29
6. «Dreaming in the Wind» (Demo) - 5:28
7. «Nuclear» (Demo) - 4:55
8. «Chariots» (Demo) - 3:54
9. «Following the Angels» (Demo) - 6:25
10. «Irene» (Demo) - 3:59
11. «I Give Myself Away» (Demo) (William McDowell) - 5:09
12. «Sailing» (Alternative mix) - 4:46
13. «Dreaming in the Wind» (Alternative mix) - 5:29
14. «Following the Angels» (Alternative mix) - 7:05
15. «I Give Myself Away» (Alternative mix) (William McDowell) - 5:09

* Disk 3 - spor 1–11: Alle instrumenter og vokaler av Mike Oldfield
 |

Medvirkende
-----------

* Mike Oldfield - Elektriske og akustiske gitarer, bassgitar, vokal, keyboard
* Luke Spiller - Sang
* John Robinson - Trommer
* Leland Sklar - Bassgitar
* Matt Rollings - Piano, Hammond B-3
* Michael Thompson - Elektriske og akustiske gitarer
* Stephen Lipson - Elektriske og akustiske gitarer
* Davy Spillane - Fløyte på «Moonshine»
* Paul Dooley - Fiolin på «Moonshine»
* Bakgrunnsvokalister - Bill Champlin, Alfie Silas Durio, Carmel Echols, Rochelle Gilliard, Judith Hill, Kirsten Joy, Jason Morales, Louis Price, Tiffany Smith
* Lydteknikk - Mike Oldfield og Stephen Lipson (Battery Studios); Howard Willing med Chris Owens (The Village Studios); Steve MacMillan (lydtekniker for trommer på «Irene» og «Dreaming in the Wind» i Steak House Studio, LA)
* Produsenter - Mike Oldfield og Stephen Lipson

Eksterne lenker
---------------

* (en) *Man on the Rocks* på Discogs Rediger på Wikidata

* (en) *Man on the Rocks* på MusicBrainz Rediger på Wikidata

| * v
* d
* r
Mike Oldfield |
| --- |
| Studioalbum | 
* *Tubular Bells*
* *Hergest Ridge*
* *Ommadawn*
* *Incantations*
* *Platinum*
* *QE2*
* *Five Miles Out*
* *Crises*
* *Discovery*
* *The Killing Fields*
* *Islands*
* *Earth Moving*
* *Amarok*
* *Heaven’s Open*
* *Tubular Bells II*
* *The Songs of Distant Earth*
* *Voyager*
* *Tubular Bells III*
* *Guitars*
* *The Millennium Bell*
* *Tr3s Lunas*
* *Tubular Bells 2003*
* *Light + Shade*
* *Music of the Spheres*
* *Man on the Rocks*
* *Return to Ommadawn*

 |
| Samlealbum | 
* *Boxed*

 |
| Konsertalbum | 
* *The Orchestral Tubular Bells*
* *Exposed*
* *The Art in Heaven Concert*

 |
| Relaterte artikler | 
* Sally Oldfield
* Terry Oldfield
* Anita Hegerland
* Maggie Reilly
* The Sallyangie

 |


|  |  |
| --- | --- |
| Oppslagsverk/autoritetsdata | MusicBrainz
 |